Enercon E-30
Estinnes tuulipuiston 20 heinäkuu 2010, kuukausi aikaa loppuun, katso Ainutlaatuinen kaksiosainen roottorin lavat
Maailman ensimmäinen E-126 7,5 megawatin tuulivoimaloita Estinnes Belgia päätökseen 10 lokakuu 2010
**Die Enercon GmbH** on suurin saksalainen tuuliturbiinien valmistaja. Kotipaikka on Aurich Pohjois-Saksassa. Yrityksen perusti Aloys Wobben 1984. Yritys on ainoa maailman johtavista turbiinivalmistajista, joka ei ole pörssiyhtiö. Tuotantomaita ovat: Saksa (Aurich, Embden ja Magdeburg), Malmö/Ruotsi, Brasilia, Intia ja Turkki. Yrityksen mukaan, sillä on maailmanlaajuisesti 8000 työntekijää. Vuoden 2006 liikevaihto oli 1,9 miljardia euroa. (de wiki)

Enerconin 6 MW tuuliturbiinit ovat maailman tehokkaimmat. Mallia E-112 (6 MW) on valmistettu 3/2003 alkaen. Uudempi E-126 (6 MW) on edellisestä parannettu malli (2007).

Historia
--------

Enercon E32
* 1984 Aloys Wobben perusti yrityksen
* 1996 Ostettiin tuotantolaitos Brasiliasta
* 2000 Saksan ympäristöpalkinto
* 2002 Tehdas Turkkiin
* 2003 6 MW tuuliturbiinit
* 2008 Tehdas Portugaliin
* 2008-9 Ensimmäinen vesivoimala Bremen-Hemelingen (sis. 2 kpl 5 MW tuuliturbiinia)

Markkinat
---------

Tekesin mukaan suurimmat tuuliturbiinien myyjät ovat: Vestas (34 %), Gamesa (17 %), Enercon (15 %) ja GE Wind (11 %) ja Siemens Wind Power 6 %. Vestaksen oman ilmoituksen mukaan sen markkinaosuus oli 34 % (2004), jonka jälkeen se on ollut 28 %. Vuonna 2005 Enercon oli maailmanlaajuisesti kolmas 13,2 %:n markkinaosuudella(de wiki). Enercon on asentanut yli 11 000 tuuliturbiinia yli 30 maahan. Tuotannosta yli puolet menee vientiin. Ulkomaisia myyntikonttoreita on 14. Maailmanlaajuisesti on asennettu 12,1 GW. Saksaan on asennettu 6 253 tuuliturbiinia (7,1 GW).

Vuonna 2004 Saksaan asennettujen tuuliturbiinien valmistajat olivat: Enercon 42 %, Vestas 30 %, Repower Systems 9 %, GE Wind 7 %, Nordex 4 % ja AN Windenergi 4 % (Siemens osti 2005). Vuonna 2006 Saksan 2233 MW:n tuulivoiman lisäys jakautui yrityksille seuraavasti: Enercon 38 %, Vestas 35 %, Repower 8 %, GE Energy 6 %, Nordex 5 %, Siemens Wind Power 6 %, Fuhrländer 2 % ja Gamesa 1 %.

Patenttioikeudet
----------------

USA:n tarjouskilpailussa 1995/6 kilpailija sai Enerconin tuotteiden teknisiä tietoja ja patentoi ne omiin nimiinsä. Siksi Enercon voi myydä USA:n markkinoille vasta 2010 (de wiki, Wirtschaftsspionage, Udo Ulfkotte, Goldmann Verlag, ISBN 3-442-15125-2, s. 32-60).

Enercon on haastanut tanskalaisen alan markkinajohtajan Vestaksen oikeuteen tuuliturbiinien siipien patenttioikeuksista. Asia ratkeaa oikeudessa 2007–2008. Vestaksen mukaan ratkaisu ei vaikuta ratkaisevasti heidän talouteensa.

Voimalat
--------

### Enercon 500 kW

Enerconin 500 kW:n tuulivoimaloita Suomeen on pystytetty neljä. Yksi niistä kuuluu Ålands vindenergiandelslagille ja sijaitsee Kökarlla, toinen sijaitsee Vårdöllä ja kolmas sekä neljäs Finströmissä.

### Enercon 600 kW

Enerconin 2 MW:n tuulivoimaloita Suomeen on pystytetty neljä. Ensimmäinen, Finströmin tuulivoimala 3 kuuluu Ålands vindkraft Ab:lle, toinen Ålands Vindenergiandelslagille Föglöllä sekä kolmas ja neljäs Lumparlandissa.

### Enercon 2 MW

Enerconin 2 MW:n tuulivoimaloita Suomeen on pystytetty seitsemän. Ne kuuluvat SABA Wind Oy Ab:lle. Neljä niistä on Hangossa ja kolme Inkoossa.

Katso myös
----------

* Luettelo tuulivoimalaitoksien valmistajista
* Tuulivoima
* Tuulipuisto
* Uusiutuva energia Saksassa
* Tuulivoima Saksassa
* Uusiutuva energia
* Bundesverband Windenergie‎

Lähteet
-------

1. 1 2 3  Enercon
2. ↑  Suomen ilmastoteknologiaklusterin kilpailuetu (Arkistoitu – Internet Archive) Tekes 194/2006 82 s Helsinki 2006
3. ↑  Report Windkraft, IG Metall, huhtikuu 2005[vanhentunut linkki]
4. ↑  Vestaksen vuosiraportti 2006
5. 1 2 3

Aiheesta muualla
----------------

* Yrityssivu
* Potentials of wind energy Enercon